Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi muiden maiden kuin Euroopan yhteisön jäsenvaltioiden lentoliikennepalvelujen tarjoamiseen liittyviltä yhteisön lentoliikenteen harjoittajia vahingoittavilta tuilta ja epäterveiltä hinnoittelukäytännöiltä suojautumisesta /* KOM/2004/0007 lopull. - COD 2002/0067 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi muiden maiden kuin Euroopan yhteisön jäsenvaltioiden lentoliikennepalvelujen tarjoamiseen liittyviltä yhteisön lentoliikenteen harjoittajia vahingoittavilta tuilta ja epäterveiltä hinnoittelukäytännöiltä suojautumisesta 2002/0067 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi muiden maiden kuin Euroopan yhteisön jäsenvaltioiden lentoliikennepalvelujen tarjoamiseen liittyviltä yhteisön lentoliikenteen harjoittajia vahingoittavilta tuilta ja epäterveiltä hinnoittelukäytännöiltä suojautumisesta 1 TAUSTAA Ehdotus (asiakirja KOM(2002) 110 lopullinen -2002/0067 (COD)) toimitettiin Euroopan parlamentille ja neuvostolle: // 13. maaliskuuta 2002 Euroopan talous- ja sosiaalikomitea antoi lausuntonsa: // 18. syyskuuta 2002 Euroopan parlamentin antoi lausuntonsa ensimmäisessä käsittelyssä: // 14. tammikuuta 2003 Muutettu ehdotus toimitettiin Euroopan parlamentille ja neuvostolle: // 7. toukokuuta 2003 Yhteinen kanta vahvistettiin: // 17. joulukuuta 2003 2 KOMISSION EHDOTUKSEN TAVOITE Yhteisön ilmailualalla on edessään ratkaisevan tärkeä haaste: sen on kilpailtava yhteisön ulkopuolisten maiden lentoyhtiöiden kanssa, jotka saavat runsaita tukia, samalla kun sitä itseään sitovat tiukat valtiontukisäännöt. [1] [1] Ilmailualan yhtenäismarkkinoista 20 päivänä toukokuuta 1999 annettu komission tiedonanto (KOM(1999) 182 lopullinen) ja ilmailualan valtiontukia koskevat vuoden 1994 suuntaviivat (EYVL C 350, 10.12.1994, s. 5). Kriisi, johon osa ilmailualaa on joutunut viime aikoina, on saanut joidenkin yhteisön ulkopuolisten maiden hallitukset tukemaan lentoyhtiöitään tavalla, joka todennäköisesti vääristää kilpailua. [2] Yhteisön lentoyhtiöt ovat ilmoittaneet, että tällaiset lentoyhtiöt aiheuttavat lippujen hintoihin kohdistuvia paineita, joihin ne eivät voi vastata. [2] Yhdysvalloissa suoritettujen terrori-iskujen seurauksista ilmailualalla 10 päivänä lokakuuta 2001 annettu komission tiedonanto (KOM(2001) 574 lopullinen). Eräät yhteisön ulkopuoliset maat ovat ottaneet käyttöön välineitä, joilla tällaisiin tilanteisiin voidaan puuttua. [3] Yhteisökin on säätänyt toimista, joilla voidaan puuttua kohtuuttomaan hinnoitteluun meriliikenteen alalla. [4] Yhteisön tasolla ei ole kuitenkaan välineitä, jotka antaisivat mahdollisuuden toteuttaa vastaavia toimia ilmailualalla. Ainoa käytettävissä oleva keino on kahdenväliset sopimukset, mutta niiden soveltamisala ja niissä määrätyt korjaustoimenpiteet ovat usein niin rajallisia, ettei niiden avulla voida suojautua riittävän nopeasti ja laajasti tuelta ja epäterveiltä hinnoittelukäytännöiltä. [5] Vaikka yksi jäsenvaltio olisi voinut ryhtyä tarpeellisiin toimiin kahdenvälisten sopimustensa perusteella, tämä olisi vain kasvattanut entisestään yhteisön lentoyhtiöiden kohtelussa esiintyviä eroja. [3] Esimerkiksi Yhdysvalloissa liikenneministeri voi ryhtyä toimiin lakkauttaakseen toisen maan hallituksen tai muun ulkomaisen yksikön, kuten ulkomaisen lentoyhtiön, tietyn toiminnan, jos sen katsotaan olevan jonkin lentoyhtiön vastainen kilpailua rajoittava käytäntö (United States Coden pykälä 41310). [4] Neuvoston asetus (ETY) N:o 4057/86, annettu 22 päivänä joulukuuta 1986, kohtuuttomasta hinnoittelusta meriliikenteessä (EYVL L 378, 31.12.1986). [5] Maailman kauppajärjestössä ja erityisesti palvelukaupan yleissopimuksessa ei ole toistaiseksi sovittu sellaisista säännöistä, joilla kansainvälisellä ilmailualalla myönnettyjen tukien kauppaa vääristävät vaikutukset voitaisiin korjata. Ehdotetulla säädöksellä pyritään puuttumaan edellä kuvattuun ongelmaan. Se antaa yhteisölle mahdollisuuden ryhtyä toimiin sellaista epätervettä kilpailua vastaan, jota yhteisön ulkopuoliset lentoyhtiöt käyvät yhteisöstä tai yhteisöön suuntautuvilla reiteillä ja jonka syynä ovat yhteisön ulkopuolisten maiden myöntämät kauppaa vääristävät tuet. Lisäksi siinä on säännökset kolmansien maiden sellaisten lentoliikenteen harjoittajien epäterveiden hinnoittelukäytäntöjen vastaisista korjaustoimenpiteistä, jotka hyötyvät muista kuin kaupallisista eduista. Tapaukset on määrä tutkia ilmailualan toimijoiden esittämien kantelujen perusteella, joissa osoitetaan, että tuet tai epäterveet hinnoittelukäytännöt aiheuttavat vahinkoa yhteisön lentoliikenteen harjoittajille tietyillä reiteillä. Tutkimus- ja päätöksentekomenettelyt perustuvat pääasiassa tavarakaupan alalla noudatettuihin käytäntöihin [6], mutta ne ovat niin joustavia, että niitä voidaan käyttää ilmailualan erityisongelmien käsittelyssä ja niissä voidaan ottaa huomioon neuvoston päätöksessä 1999/468/EY säädetyt menettelyt. [6] Neuvoston asetus (EY) N:o 2026/97, annettu 6 päivänä lokakuuta 1997, muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta (EYVL L 288, 21.10.1997). 3 YHTEISTÄ KANTAA KOSKEVAT HUOMAUTUKSET Neuvosto on tehnyt komission ehdotukseen useita yleisiä muutoksia, jotka voidaan hyväksyä, koska niillä varmistetaan ehdotuksen tavoitteiden saavuttaminen. Ensiksi neuvosto on kuvannut asetuksen ja sellaisten voimassa olevien lentoliikenne sopimusten välistä suhdetta, joita jäsenvaltiot ovat tehneet kolmansien maiden kanssa. Asetus ei erityisestikään sulje pois jäsenvaltioiden ja kolmansien maiden välisissä lentoliikenne sopimuksissa olevien erityismääräysten soveltamista etukäteen (1 artiklan 2 kohta). Asetuksen 7 artiklan 2 kohdan säännösten mukaan tämä jäsenvaltioille annettu mahdollisuus ei saisi kuitenkaan viivyttää kohtuuttomasti asetuksen soveltamiseen liittyviä menettelyjä, joita noudatetaan yhteisön tasolla. [7] [7] Komissio toteaa kuitenkin, että johdanto-osan 5 kappaleen teksti ei ole johdonmukainen 1 artiklan 2 kohdan eikä 7 artiklan 2 kohdan kanssa. Ks. liitteenä oleva komission lausuma. Toiseksi on huomattava, että komission alkuperäisen ehdotuksen mukaan on kyse epäterveistä hinnoittelukäytännöistä (5 artikla), kun valtion määräysvallassa olevat yhteisön ulkopuoliset lentoliikenteen harjoittajat, jotka saavat muuta kuin kaupallista etua, perivät jatkuvasti tietystä yhteisöstä tai yhteisöön suuntautuvan lentoliikenteen palvelusta kuljetusmaksuja, jotka ovat pienempiä kuin tavanomainen kuljetusmaksu. Neuvosto on kuitenkin laajentanut epäterveitä hinnoittelukäytäntöjä koskevaa säännöstä siten, että sen soveltamisalaan kuuluvat kaikki kolmansien maiden lentoliikenteen harjoittajat eivätkä pelkästään valtion määräysvallassa olevat lentoliikenteen harjoittajat. Neuvosto on perustellut tätä sillä, että muutkin kuin valtion määräysvallassa olevat lentoliikenteen harjoittajat voivat saada muita kuin kaupallisia etuja. Lisäksi neuvosto on korvannut viittauksen tavanomaisiin kuljetusmaksuihin viittauksella tavanomaisiin kilpailuun perustuviin käytäntöihin. Neuvosto on myös hyväksynyt Euroopan parlamentin ehdottaman tarkistuksen, joka koskee kuljetusmaksujen vertailuperusteita, ja valtuuttaa yhteisessä kannassa komission kehittämään yksityiskohtaisen menetelmän epäterveiden hinnoittelukäytäntöjen osoittamiseksi. Kolmanneksi neuvosto on hyväksynyt Euroopan parlamentin ehdotuksen, jonka mukaan korjaustoimenpiteet toteutetaan mieluiten tulleina. Lopuksi neuvosto on muuttanut lopullisten toimenpiteiden käyttöön ottamiseen ja tarkistamiseen liittyvän menettelyn alun perin ehdotetusta neuvoston päätöksen 1999/468/EY mukaisesta neuvoa-antavasta menettelystä sääntelymenettelyksi. Komissio oli hyväksynyt Euroopan parlamentin ensimmäisessä käsittelyssä ehdottamista 60 tarkistuksesta 46 kokonaan, osittain tai periaatteessa. Neuvosto on puolestaan sisällyttänyt yhteiseen kantaan 29 parlamentin esittämää tarkistusta joko sellaisenaan, osittain tai periaatteessa. 4 KOMISSION YKSITYISKOHTAISET HUOMAUTUKSET 4.1 Komission hyväksymät tarkistukset, jotka on sisällytetty kokonaan, osittain tai periaatteessa yhteiseen kantaan Jäljempänä olevat viittaukset ovat viittauksia yhteisen kannan johdanto-osan kappaleisiin ja artikloihin. Tarkistuksella 1 muutetaan asetuksen nimeä. Tarkistuksella 2 lievennetään johdanto-osan 1 kappaleen sanamuotoa. Tarkistuksella 3 laajennetaan johdanto-osan 2 kappaleen soveltamisalaa ja selvennetään kyseistä kappaletta. Tarkistuksessa 4 ehdotettu johdanto-osan uusi 3 kappale selventää tekstiä. Tarkistuksella 5 selvennetään johdanto-osan 4 kappaletta. Tarkistus 10 osittain. Ilmaisujen "siirtämällä varoja" ja "mistä tahansa hallitukselle kuuluvista velkasaatavista" lisääminen selventää johdanto-osan 8 kappaletta. Tarkistus 11 osittain. Johdanto-osaan lisätty 10 kappale selventää tekstiä. Tarkistuksella 12 laajennetaan johdanto-osan 11 kappaleen soveltamisalaa ja selvennetään kyseistä kappaletta. Tarkistuksilla 13 ja 14 parannetaan johdanto-osan 12 ja 13 kappaleen sanamuotoa. Tarkistus 15. Ehdotettu tarkistus on sisällytetty johdanto-osan 13 kappaleeseen. Sillä selvennetään tekstiä. Tarkistuksissa 16 ja 49 asetetaan joustavat ja ohjeelliset aikarajat tutkimuksen kestolle (johdanto-osan 14 kappale ja 8 artiklan 1 kohta). Tarkistuksella 17 pyritään varmistamaan johdanto-osan 15 kappaleessa tarkoitettujen menettelyjen avoimuus. Tarkistuksessa 20 muutetaan johdanto-osan 18 kappaletta viittaamalla samaan kaksinkertaiseen turvamekanismiin, joka sisältyy artikloihin. Tarkistuksessa 21 johdanto-osaan lisätään uusi 20 kappale, jossa annetaan mahdollisuus harkita muita korjaustoimenpiteitä, jos tullit eivät osoittaudu asianmukaiseksi korjaustoimenpiteeksi. Tarkistuksessa 24 johdanto-osaan lisätään uusi 25 kappale, jossa viitataan kuluttajien ja ilmailualan etuun yhteisön edun arvioinnin yhteydessä. Tarkistuksessa 25 asetukseen lisätään sen tavoitteita koskeva johdantoartikla. Parlamentin ehdottamaa tekstiä on vielä täydennetty säännöksillä, jotka koskevat asetuksen suhdetta jäsenvaltioiden ja kolmansien maiden välisiin sekä yhteisön ja kolmansien maiden välisiin sopimuksiin. Tarkistukset 27 ja 54 (osittain) on sisällytetty uuteen 9 artiklaan, jonka mukaan korjaustoimenpiteet toteutetaan mieluiten tulleina. Tarkistuksilla 28, 29, 30 ja 31 laajennetaan 4 artiklan 1 kohdan säännösten soveltamisalaa ja selvennetään kyseisiä säännöksiä. Tarkistuksessa 34 asetetaan objektiiviset perusteet, joilla normaalit kilpailuun perustuvat käytännöt voidaan erottaa epäterveistä hinnoittelukäytännöistä. Nämä perusteet esitetään 5 artiklan 2 kohdassa. Tarkistuksella 44 selvennetään 7 artiklan 1 kohdan säännöksiä. 4.2 Komission hylkäämät tarkistukset, jotka on sisällytetty yhteiseen kantaan Tarkistusten 23, 60, 61 ja 62 tavoitteena on varmistaa, että jäsenvaltioita kuullaan asianmukaisesti "suojamenettelyä" noudattaen. [8] Yhteiseen kantaan sisällytetty sääntely menettely, jota noudatetaan lopullisten toimenpiteiden käyttöönoton ja tarkistamisen yhteydessä, vahvistaa jäsenvaltioiden roolia. Vaikka neuvosto on valinnut eri menettelyn kuin parlamentti, voidaan kuitenkin katsoa, että kyseiset tarkistukset ja niiden perusajatus on periaatteessa sisällytetty yhteiseen kantaan. [8] Ks. Euroopan parlamentin mietintö ehdotuksesta Euroopan parlamentin ja neuvoston asetukseksi muiden maiden kuin Euroopan yhteisön jäsenvaltioiden lentoliikennepalvelujen tarjoamiseen liittyviltä tuilta ja epäterveiltä hinnoittelukäytännöiltä suojautumisesta (viite A5-0439/2002), tarkistuksen 60 perustelut, sivu 32. 4.3 Komission hyväksymät tarkistukset, joita ei ole sisällytetty yhteiseen kantaan Tarkistusten 6 ja 7 mukaan Maailman kauppajärjestö olisi sopiva foorumi, jolla voidaan keskustella kansainvälisestä siviili-ilmailusta ja säännellä sitä. Tarkistusten 18 ja 50 mukaan väliaikaiset toimenpiteet on normaalisti otettava käyttöön viimeistään kuuden kuukauden kuluttua menettelyn käynnistämisestä. Tarkistuksissa 33, 36 and 37 esitetään 5 artiklan sanamuotoa koskevia ehdotuksia ja/tai eräitä muutoksia kyseisen artiklan sisältöön. Nämä tarkistukset ovat ristiriidassa 5 artiklan uudelleen muotoiltujen säännösten ja sen laajennetun soveltamisalan kanssa. Tarkistuksen 45 mukaan jäsenvaltioiden, joilla on riittävästi todisteita tukien myöntämisestä ja niiden yhteisön ilmailualalle aiheuttamasta vahingosta, on toimitettava kyseiset todisteet komissiolle. Tarkistus 46 koskee 7 artiklan 2 kohdan säännöksiä. Sen mukaan kantelu on hylättävä, jos siinä ei ole esitetty riittäviä todisteita vahingosta. Tarkistusta ei ole sisällytetty yhteiseen kantaa, mutta sen johdanto-osan 13 kappale sisältää saman ajatuksen. Tarkistuksen 64 mukaan komission on annettava Euroopan parlamentille ja neuvostolle arviointikertomus. Tarkistuksissa 40, 41, 42, 43, 47, 48, 51, 52, 53, 56, 57 ja 59 esitetään asetusluonnoksen sanamuotoa koskevia ehdotuksia, joiden tavoitteena on laajentaa sen soveltamisalaa ja selventää sitä. Tarkistukset koskevat 6 artiklan 1, 3 ja 4 kohtaa, 7 artiklan 3 ja 5 kohtaa, 12 artiklan 2, 3 ja 4 kohtaa, 13 artiklan 1 kohtaa ja 14 artiklan 1 kohtaa. 4.4 Komission hylkäämät tarkistukset, joita ei ole sisällytetty yhteiseen kantaan Tarkistuksessa 8 asetusehdotus yhdistetään ulkosuhteisiin liittyvään yhteisön toimivallan laajentamiseen kansainvälisen siviili-ilmailun alalla. Tarkistusten 9 ja 32 mukaan tuki oikeuttaa tasoitustoimenpiteisiin, jos se on erityistä ja syrjivää, vääristää kauppaa ja aiheuttaa merkittävää aineellista vahinkoa yhdelle tai useammalle yhteisön lentoliikenteen harjoittajalle. Tarkistuksessa 19 ehdotetaan johdanto-osan 17 kappaleen sanamuodon muuttamista, joka johtaisi siihen, että kyseinen kappale ei olisi täysin johdonmukainen 12 artiklan 2 kohdan säännösten kanssa. Tarkistuksissa 22 ja 55 ehdotetaan menettelyjä, joilla yhteisön ulkopuolisille lentoliikenteen harjoittajille maksettaisiin korvauksia, jos niille on määrätty korjaustoimenpiteenä liiallisia tulleja. Tarkistuksessa 35 ehdotetaan 5 artiklan 2 kohdan sanamuodon muuttamista, joka johtaisi siihen, että yhteistunnusten käyttöä koskevien sopimusten puitteissa toimivat markkinoivat lentoyhtiöt jäisivät asetuksen soveltamisalan ulkopuolelle. Tämä tarkistus on ristiriidassa 5 artiklan uudelleen muotoiltujen säännösten ja sen laajennetun soveltamisalan kanssa. Tarkistuksissa 26 ja 38 ehdotetaan, että 2 artiklassa käytetyn ilmaisun "vahingoittava" eteen lisätään ilmaisu "merkittävästi" ja 3 artiklan a alakohdassa käytetyn ilmaisun "vahinko" eteen lisätään ilmaisu "merkittävä", mikä vaikuttaisi tekstin oikeusvarmuuteen. Tarkistuksen 39 mukaan yhteisön lentoliikenteen harjoittajat, jotka ovat esimerkiksi yhteistyösopimuksen kautta sopimussuhteessa tuen saamisesta epäiltyyn kolmannen maan lentoliikenteen harjoittajaan, jäävät 3 artiklan b alakohdassa esitetyn 'yhteisön ilmailualan' määritelmän ulkopuolelle. Tarkistuksen 58 mukaan komission on komiteamenettelystä johtuvien velvollisuuksiensa lisäksi toimitettava neuvostolle kertomus sekä ehdotus menettelyn päättämisestä. Tarkistuksessa 63 muutetaan kielteisessä muodossa oleva oletus myönteisessä muodossa olevaksi oletukseksi. Sen mukaan korjaustoimenpiteiden toteuttamisen katsotaan olevan yhteisön edun mukaista, jos asiaa koskevassa selvityksessä on todettu olevan kyse tosiasiallisista vahingollisista tuista. 5 PÄÄTELMÄ Vaikka komissio toteaa, että johdanto-osan 3 a kappaleen säännökset ovat jossain määrin ristiriidassa 1 artiklan 2 kohdan ja 7 artiklan 2 kohdan säännösten kanssa, se katsoo, että 17. joulukuuta 2003yksimielisesti vahvistettu yhteinen kanta ei muuta komission ehdotuksen tavoitteita eikä siinä noudatettua lähestymistapaa. Sen vuoksi komissio tukee yhteistä kantaa. Komission lausuma Komissio huomauttaa, että 1 artiklan 2 kohdan ja 7 artiklan 2 kohdan säännöksissä vahvistetaan kansallisten ja yhteisön välineiden myöhempää soveltamista koskevia sääntöjä. Komissio katsoo, että johdanto-osan 5 kappaleen teksti ei ole johdonmukainen näiden säännösten kanssa.